Գեղատեսիլ ու կախարդական հրապոյրներով լեցուն այն հողատարածքը, որ ընկած է այդ երկու լեռների միջեւ, Քէսապի շրջանի Գալատուրան անունով յայտնի դարաւոր գիւղն է հայրենի, ուր ծնուել է մայրս, ուր ապրել են ու տքնաջան աշխատել իմ պապերն ու մայրական կողմի հարազատներս՝ կազմելով մի ամբողջ թաղ՝ յայտնի »Թիթիզեանների Թաղ« անուամբ։ Նրանց շառաւիղներից թէեւ շատ քչերն են այսօր ապրում այնտեղ, բայց գիւղը ինձ համար շարունակում է մնալ իբրեւ թատերաբեմ իմ մանկական յուշերի, իբրեւ ժամադրավայր իմ մանկական անմեղութեան։